Malý rozdiel medzi systolickym a diastolickym tlakom.
Dobrý deň. Chcem sa spýtať čo indikuje malý rozdiel medzi systolickym a diastolickym tlakom. Uvediem príklad 150/139 alebo 170/155. Tieto stavy sú sprevádzané tepom cez 150 úderov za minútu. Podotýkam že v úplnom kľude.
Dobrý deň, ďakujeme za Vašu otázku.
Systolický tlak je tlak, nameraný v krvnom obehu počas srdcovej kontrakcie (systoly), kedy sa vypudzuje krv zo srdca do krvého obehu. Diastolický tlak je tlak, nameraný keď sa srdce uvoľní a opäť sa naplní krvou.. Rozdiel medzi týmito tlakmi sa nazýva pulzný tlak.
Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu .
Keďže uvádzate v otázke vysoké hodnoty tlaku aj pulzu, tak Vám doporučujem čo najskôr návštevu lekára, najlepšie v odbore kardiológia. Lekár vie po vyšetrení zistiť presnú príčinu Vášho zdravotného problému a nasadiť adekvátnu liečbu. Predtým, ako pôjdete na vyšetrenie tak je vhodné si aspoň týždeň  zaznamenávať hodnoty krvného tlaku ráno a večer, ak užívate lieky, tak si merajte tlak vždy ešte pred užitím liekov.
Pekný deň Vám prajeme.
S pozdravom Martina Vetráková.